चंडीगढ़। आपको पार्टनर या फिर फीमेल फ्रेंड्स के ग्रुप के साथ किसी क्लब, लाउंज में पार्टी करने जाना हो तो सबसे पहले एक बात सताती है कि उनके साथ किसी तरह की छेड़छाड़ न हो। सभी बगैर चिंता के आउटिंग को एंजॉय कर पाएं। अगर किसी महिला के कदम, किसी वक्त डगमगाने लगे तो उन्हें संभाल लिया जाए। पार्टी में लोगों को संभालने का ऐसा ही जिम्मेदारी किरण ठाकुर के कंधों पर भी रहती है। यूं तो शहर में दर्जनों फीमेल बाउंसर हैं। पर किरण को फीमेल बाउंसर के तौर पर काम करते हुए दस साल हो गए हैं। मजबूत बनने के लिए मैं इस पेशे में आई...
- पहले किरण सिक्योरिटी गार्ड के तौर पर काम करती थीं। लेकिन बाद में वह बाउंसर बन गई। अपने हालात, सोसाइटी के ताना बाना का जिक्र करते हुए बोलीं, मुझे अपना घर चलाने के लिए खुद मेहनत करनी पड़ेगी। कोई मेरी मदद को नहीं आएगा। असल में आर्थिक तौर पर मजबूत बनने के लिए मैं इस पेशे में आई।
- बारहवीं तक पढ़ाई की है। पहले मैं बच्चों को पढ़ाया करती थी। फिर जब फैमिली की जिम्मेदारी कंधों पर आई तब मैंने पार्ट टाइम नौकरी ढूंढी। हस्बैंड से सपोर्ट मिला। 2004-05 में सिक्योरिटी गार्ड लगी। इस मकसद के साथ ताकि काम के साथ घर भी देख सकूं। मुझे किसी पर निर्भर न रहना पड़े। इंफोसिस में काम किया। वहां जब आग लगी तब मैंने लोगों को बाहर निकाला। हालांकि मेरी ड्यूटी खत्म हो गई थी। पर मैंने लोगों की जान बचाना ही अपना फर्ज समझा।
- इस बहादुरी के लिए मुझे सम्मान मिला। उसके बाद मैं सिक्योरिटी की दुनिया में आगे बढ़ते हुए बाउंसर बन गई। सुरजीत की बदौलत इससे जुड़ी। उन्होंने मुझे एक फीमेल सिक्योरिटी गार्ड के तौर पर ट्रेंड किया। मार्शल आर्ट्स, सिक्योरिटी की अन्य चीजों के बारे में जाना। उसके बाद शहर के क्लब, लाउंज में महिलाओं की सिक्योरिटी का दारोमदार संभालने लगी।
- उसी में आगे बढ़ते हुए विभिन्न क्लबों का हिस्सा बनी। कभी किसी पर गुस्सा नहीं किया। सभी को प्यार से समझाया। अब तो यह हाल है कि युवतियां फोन करके पहले पूछती हैं कि किरण दीदी आज कहां ड्यूटी है। वहीं पार्टी करने आना है।
- किरण कहती हैं कि लोगाें से काफी सुनने को मिलता है। अकसर लोग मेरे हस्बैंड से कहते हैं कि इतनी देर रात महिला का काम करना ठीक नहीं है। रात को अकसर होटल, रेस्टोरेंट में लोग शराब पीकर बहक जाते हैं। उन्होंने लोगों की बातों का बेबाक तरीके से जवाब दिया। उन्हें समझाया कि मुझे अपनी पत्नी पर पूरा भरोसा है। काम के साथ अपनी पर्सनल लाइफ को बिगड़ने नहीं दिया। जब कभी मेरा घर से बाहर जाना होता तो मैं खाने पीने से लेकर उनकी जरूरत की हर चीजें उन्हें मुहैया कराकर ही गई।
आगे की स्लाइड्स में पढ़ें ऑटोरिक्शा ड्राइवर बलजिंदर कौर की स्टोरी...
hin_Deva hin_Deva hin_Deva hin_Deva hin_Deva hin_Deva hin_Deva